title: A Tanács (EU) 2019/1717 végrehajtási rendelete (2019. október 14.) az ISIL-lel (Dáissal) és az al-Kaidával, valamint a velük összeköttetésben álló természetes vagy jogi személyekkel, szervezetekkel és szervekkel szembeni további korlátozó intézkedések bevezetéséről szóló (EU) 2016/1686 rendelet végrehajtásáról

text:
                  15.10.2019

                  HU

                  Az Európai Unió Hivatalos Lapja

                  L 262/11

         A TANÁCS (EU) 2019/1717 VÉGREHAJTÁSI RENDELETE
         (2019. október 14.)
         az ISIL-lel (Dáissal) és az al-Kaidával, valamint a velük összeköttetésben álló természetes vagy jogi személyekkel, szervezetekkel és szervekkel szembeni további korlátozó intézkedések bevezetéséről szóló (EU) 2016/1686 rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az ISIL-lel (Dáissal) és az al-Kaidával, valamint a velük összeköttetésben álló természetes vagy jogi személyekkel, szervezetekkel és szervekkel szembeni további korlátozó intézkedések bevezetéséről szóló 2016. szeptember 20-i (EU) 2016/1686 tanácsi rendeletre (1) és különösen annak 4. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2016. szeptember 20-án elfogadta az (EU) 2016/1686 rendeletet.

                     (2)

                     Egy személyt törölni kell az (EU) 2016/1686 rendelet I. mellékletében felsorolt természetes és jogi személyek, szervezetek és szervek jegyzékéből.

                     (3)

                     Az (EU) 2016/1686 rendelet I. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            Az (EU) 2016/1686 rendelet I. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Luxembourgban, 2019. október 14-én.

                  a Tanács részéről

                  az elnök

               F. MOGHERINI

            (1)  HL L 255., 2016.9.21., 1. o.

            MELLÉKLET
            A következő személyt és a hozzá tartozó bejegyzést törölni kell az (EU) 2016/1686 rendelet I. mellékletében foglalt jegyzékből:

                        1.

                        Fabien CLAIN (más néven: Omar).


title: A Bizottság (EU) 2019/1725 végrehajtási rendelete (2019. október 9.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről Telemea de Sibiu (OFJ)

text:
                  16.10.2019

                  HU

                  Az Európai Unió Hivatalos Lapja

                  L 263/1

         A BIZOTTSÁG (EU) 2019/1725 VÉGREHAJTÁSI RENDELETE
         (2019. október 9.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről „Telemea de Sibiu” (OFJ)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában (2) Románia kérelmét a „Telemea de Sibiu” elnevezés bejegyzésére.

                     (2)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Telemea de Sibiu” elnevezést be kell jegyezni,

               ELFOGADTA EZT A RENDELETET:

            1. cikk
            A „Telemea de Sibiu” (OFJ) elnevezés bejegyzésre kerül.
            Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.3. osztályba (Sajtok) tartozó terméket jelöl.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. október 9-én.

                  a Bizottság részéről,

                  az elnök nevében,

               Phil HOGAN

                  a Bizottság tagja

            (1)  HL L 343., 2012.12.14., 1. o.

            (2)  HL C 203., 2019.6.17., 7. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2019/1726 Végrehajtási Rendelete (2019. október 15.) a bizonyos állományok tekintetében 2019-ben rendelkezésre álló halászati kvótáknak a korábbi években tapasztalt túlhalászás miatti csökkentéséről

text:
                  16.10.2019

                  HU

                  Az Európai Unió Hivatalos Lapja

                  L 263/3

         A BIZOTTSÁG (EU) 2019/1726 VÉGREHAJTÁSI RENDELETE
         (2019. október 15.)
         a bizonyos állományok tekintetében 2019-ben rendelkezésre álló halászati kvótáknak a korábbi években tapasztalt túlhalászás miatti csökkentéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös halászati politika szabályainak betartását biztosító uniós ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 105. cikke (1), (2) és (3) bekezdésére,
         mivel:

                     (1)

                     A 2018. évi halászati kvótákat az alábbi rendeletek állapították meg:

                                 —

                                 az (EU) 2016/2285 tanácsi rendelet (2),

                                 —

                                 az (EU) 2017/1970 tanácsi rendelet (3),

                                 —

                                 az (EU) 2017/2360 tanácsi rendelet (4), valamint

                                 —

                                 az (EU) 2018/120 tanácsi rendelet (5).

                     (2)

                     A 2019. évi halászati kvótákat az alábbi rendeletek állapították meg:

                                 —

                                 az (EU) 2018/1628 tanácsi rendelet (6),

                                 —

                                 az (EU) 2018/2025 tanácsi rendelet (7),

                                 —

                                 az (EU) 2018/2058 tanácsi rendelet (8), valamint

                                 —

                                 az (EU) 2019/124 tanácsi rendelet (9).

                     (3)

                     Az 1224/2009/EK rendelet 105. cikkének (1) bekezdése értelmében abban az esetben, ha a Bizottság megállapítja, hogy valamely tagállam túllépte a számára kiosztott halászati kvótákat, a Bizottságnak csökkentenie kell az adott tagállam jövőbeli halászati kvótáit.

                     (4)

                     Az 1224/2009/EK rendelet 105. cikkének (2) és (3) bekezdése előírja, hogy a következő évre vagy évekre vonatkozó kvótacsökkentéseket az említett bekezdésekben meghatározott szorzótényezők alkalmazásával kell végrehajtani.

                     (5)

                     Egyes tagállamok túllépték a 2018. évre megállapított halászati kvótáikat. Ezért a túlhalászott állományok tekintetében helyénvaló csökkenteni a 2019-re és – adott esetben – a későbbi évekre vonatkozóan megállapított halászati kvótáikat.

                     (6)

                     Az (EU) 2018/1969 bizottsági végrehajtási rendelet (10) és az (EU) 2019/479 bizottsági végrehajtási rendelet (11) 2018 tekintetében egyes országok és egyes fajok vonatkozásában már rendelkezett a halászati kvóták csökkentéséről. Egyes tagállamok tekintetében azonban bizonyos fajokra a 2018. évre rendelkezésre álló kvótákat meghaladó csökkentést kellett volna alkalmazni, így a csökkentéseket az adott évben nem lehetett teljes mértékben végrehajtani. Annak érdekében, hogy ilyen esetekben az érintett állományra vonatkozó teljes mennyiség levonásra kerüljön, a fennmaradó mennyiségeket a 2019-es és – adott esetben – későbbi kvótacsökkentések megállapításakor figyelembe kell venni.

                     (7)

                     Azt követően, hogy az állományok elterjedési területének az (EU) 2019/124 rendeletben szereplő meghatározásai megváltoztak, a cifra rájának a 7d körzet uniós vizein (RJU/07D.) 2017-ben bekövetkezett túlhalászása miatt Belgiumra kirótt fennmaradó kvótacsökkentést a cifra rájának a 7d és a 7e körzet uniós vizein (RJU/7DE.) folytatott halászatára vonatkozóan megállapított 2019. évi kvótán kell végrehajtani.

                     (8)

                     A halászati kvótákra vonatkozó, e rendeletben előírt csökkentéseket a 185/2013/EU bizottsági végrehajtási rendeletnek (12) megfelelően 2019-re alkalmazandó csökkentések sérelme nélkül kell alkalmazni.

                     (9)

                     Mivel a kvóták tonnában vannak kifejezve, az egy tonna alatti mennyiségű túlhalászást nem kell figyelembe venni,

               ELFOGADTA EZT A RENDELETET:

            1. cikk

               (1)   Az (EU) 2018/1628, az (EU) 2018/2025, az (EU) 2018/2058 és az (EU) 2019/124 rendeletben a 2019. évre megállapított halászati kvótákat az e rendelet mellékletében foglaltaknak megfelelően csökkenteni kell.

               (2)   Az (1) bekezdés a 185/2013/EU végrehajtási rendeletben előírt csökkentések sérelme nélkül alkalmazandó.

            2. cikk
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. október 15-én.

                  a Bizottság részéről

                  az elnök

               Jean-Claude JUNCKER

            (1)  HL L 343., 2009.12.22., 1. o.

            (2)  A Tanács (EU) 2016/2285 rendelete (2016. december 12.) az uniós halászhajók egyes mélytengeri halállományokra vonatkozó halászati lehetőségeinek a 2017. és 2018. évre történő meghatározásáról, valamint az (EU) 2016/72 tanácsi rendelet módosításáról (HL L 344., 2016.12.17., 32. o.).

            (3)  A Tanács (EU) 2017/1970 rendelete (2017. október 27.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2018. évre történő meghatározásáról, továbbá az (EU) 2017/127 rendelet módosításáról (HL L 281., 2017.10.31., 1. o.).

            (4)  A Tanács (EU) 2017/2360 rendelete (2017. december 11.) egyes halállományok és halállománycsoportok tekintetében a Fekete-tengeren alkalmazandó halászati lehetőségeknek a 2018. évre történő meghatározásáról (HL L 337., 2017.12.19., 1. o.).

            (5)  A Tanács (EU) 2018/120 rendelete (2018. január 23.) egyes halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2018. évre történő meghatározásáról, valamint az (EU) 2017/127 rendelet módosításáról (HL L 27., 2018.1.31., 1. o.).

            (6)  A Tanács (EU) 2018/1628 rendelete (2018. október 30.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2019. évre történő meghatározásáról, valamint az egyéb vizekben élő állomány vonatkozásában meghatározott bizonyos halászati lehetőség tekintetében az (EU) 2018/120 rendelet módosításáról (HL L 272., 2018.10.31., 1. o.).

            (7)  A Tanács (EU) 2018/2025 rendelete (2018. december 17.) az uniós halászhajók egyes mélytengeri halállományokra vonatkozó halászati lehetőségeinek a 2019. és 2020. évre történő meghatározásáról (HL L 325., 2018.12.20., 7. o.).

            (8)  A Tanács (EU) 2018/2058 rendelete (2018. december 17.) egyes halállományok és halállománycsoportok tekintetében a Fekete-tengeren alkalmazandó halászati lehetőségeknek a 2019. évre történő meghatározásáról (HL L 329., 2018.12.27., 8. o.).

            (9)  A Tanács (EU) 2019/124 rendelete (2019. január 30.) egyes halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2019. évre történő meghatározásáról (HL L 29., 2019.1.31., 1. o.).

            (10)  A Bizottság (EU) 2018/1969 végrehajtási rendelete (2018. december 12.) a bizonyos állományok tekintetében 2018-ban rendelkezésre álló halászati kvótáknak a korábbi években tapasztalt túlhalászás miatti csökkentéséről (HL L 316., 2018.12.13., 12. o.).

            (11)  A Bizottság (EU) 2019/479 végrehajtási rendelete (2019. március 22.) a bizonyos állományok tekintetében 2018-ban rendelkezésre álló halászati kvótáknak a más állományok korábbi években való túlhalászása miatti csökkentéséről és az (EU) 2018/1969 végrehajtási rendelet módosításáról (HL L 82., 2019.3.25., 6. o.).

            (12)  A Bizottság 185/2013/EU végrehajtási rendelete (2013. március 5.) a Spanyolország részére 2013-ra és a későbbi évekre odaítélt egyes halászati kvótáknak a 2009-ben bizonyos makrélakvóták tekintetében történt túlhalászás miatti csökkentéséről (HL L 62., 2013.3.6., 1. o.).

            MELLÉKLET
            A túlhalászott állományokra vonatkozó 2019. évi halászati kvóták csökkentése

                           Tag-állam

                           Fajkód

                           Területkód

                           Faj neve

                           Terület neve

                           2018. évi kiinduló kvóta (kg-ban)

                           2018. évi engedélyezett kirakodások (teljes kiigazított mennyiség kg-ban) (1)

                           2018. évi teljes kifogott mennyiség

                           (kg-ban)

                           Az engedélyezett kirakodásokhoz viszonyított kvótafelhasználás

                           Az engedélyezett kirakodásokhoz viszonyított túlhalászás (kg-ban)

                           Szorzó-tényező (2)

                           Kiegészítő szorzó-tényező (3)
                              ,
                               (4)

                           Az előző év(ek)ről fennmaradó csökkentések (5) (kg-ban)

                           2019-ben alkalmazandó csökkentések (kg-ban)

                           BE

                        RJE

                        7FG.

                        Csíkos rája

                        A 7f és 7e övezet uniós vizei

                        14 000

                        15 400

                        19 888

                        129,14 %

                        4 488

                        1,00

                        /

                        /

                        4 488

                           BE

                        RJU

                        07D. (6)

                        Cifra rája

                        A 7d övezet uniós vizei

                        2 000

                        969

                        1 394

                        143,86 %

                        425 (7)

                        N.A.

                        N.A.

                        2 617

                        2 617

                           DE

                        COD

                        3BC+24

                        Közönséges tőkehal

                        ICES 22–24 alkörzet

                        1 194 000

                        1 349 400

                        1 393 360

                        103,26 %

                        43 960

                        /

                        C (8)

                        /

                        43 960

                           DK

                        COD

                        3BC+24

                        Közönséges tőkehal

                        ICES 22–24 alkörzet

                        2 444 000

                        2 594 270

                        2 617 780

                        100,91 %

                        23 510

                        /

                        C (8)

                        /

                        23 510

                           ES

                        BET

                        ATLANT

                        Nagyszemű tonhal

                        Atlanti-óceán

                        9 791 920

                        9 281 920

                        9 756 069

                        105,11 %

                        474 149

                        /

                        C (8)

                        /

                        474 149

                           ES

                        GHL

                        1N2AB.

                        Grönlandi laposhal

                        Az 1 és 2 övezet norvég vizei

                        /

                        0

                        27 736

                        N.A.

                        27 736

                        1,00

                        A

                        /

                        41 604

                           ES

                        GHL

                        N3LMNO

                        Grönlandi laposhal

                        NAFO 3LMNO

                        4 534 000

                        4 496 772

                        4 508 020

                        100,25 %

                        11 248

                        /

                        A (8)+C (8)

                        /

                        11 248

                           ES

                        NEP

                        *07U16

                        Norvég homár

                        Az ICES 7 alterület 16. funkcionális egysége

                        825 000

                        155 000

                        158 375

                        102,18 %

                        3 375

                        /

                        /

                        /

                        3 375

                           ES

                        RJU

                        9-C.

                        Cifra rája

                        Az ICES 9 övezet uniós vizei

                        15 000

                        15 000

                        17 067

                        113,78 %

                        2 067

                        1,00

                        /

                        /

                        2 067

                           ES

                        YFT

                        IOTC

                        Sárgaúszójú tonhal

                        Az IOTC illetékességi területe

                        45 682 000

                        45 354 940

                        44 964 373

                        99,14 %

                        – 390 567  (9)

                        N.A.

                        N.A.

                        2 138 460

                        2 138 460

                           EE

                        COD

                        N3M.

                        Közönséges tőkehal

                        NAFO 3M

                        124 000

                        916 170

                        953 232

                        104,05 %

                        37 062

                        /

                        /

                        /

                        37 062

                           FR

                        GHL

                        1N2AB.

                        Grönlandi laposhal

                        Az 1 és 2 övezet norvég vizei

                        /

                        0

                        18 084

                        N.A.

                        18 084

                        1,00

                        /

                        /

                        18 084

                           IE

                        HER

                        07A/MM

                        Hering

                        7a

                        1 826 000

                        1 850 311

                        1 979 666

                        106,99 %

                        129 355

                        /

                        /

                        /

                        129 355

                           IE

                        MAC

                        2CX14-

                        Makréla

                        6, 7, 8a, 8b, 8d és 8e; az 5b övezet uniós és nemzetközi vizei; a 2a, 12 és 14 övezet nemzetközi vizei

                        69 141 000

                        66 541 055

                        66 965 925

                        100,64 %

                        424 870

                        /

                        /

                        /

                        424 870

                           NL

                        POK

                        2C3A4

                        Fekete tőkehal

                        3a és 4; a 2a övezet uniós vizei

                        110 000

                        210 994

                        265 115

                        125,65 %

                        54 121

                        1,00

                        /

                        /

                        54 121

                           NL

                        WHG

                        56-14

                        Vékonybajszú tőkehal

                        6; az 5b övezet uniós és nemzetközi vizei; a 12 és 14 övezet nemzetközi vizei

                        /

                        0

                        4 492

                        N.A.

                        4 492

                        1,00

                        /

                        /

                        4 492

                           PL

                        COD

                        3BC+24

                        Közönséges tőkehal

                        ICES 22–24 alkörzet

                        654 000

                        786 200

                        858 164

                        109,15 %

                        71 964

                        /

                        C (8)

                        32 331

                        104 295

                           PT

                        ALF

                        3X14-

                        Nyálkásfejű halak

                        A III, IV, V, VI, VII, VIII, IX, X, XII és XIV övezet uniós és nemzetközi vizei

                        182 000

                        179 044

                        184 010

                        102,77 %

                        4 966

                        /

                        /

                        /

                        4 966

                           PT

                        BET

                        ATLANT

                        Nagyszemű tonhal

                        Atlanti-óceán

                        3 717 470

                        4 152 470

                        4 405 184

                        106,09 %

                        252 714

                        /

                        C (8)

                        /

                        252 714

                           PT

                        BFT

                        AE45WM

                        Kékúszójú tonhal

                        Atlanti-óceán a ny. h. 45°-tól keletre és a Földközi-tenger

                        470 190

                        437 190

                        450 343

                        103,01 %

                        13 153

                        /

                        C (8)

                        /

                        13 153

                           PT

                        BUM

                        ATLANT

                        Kormos marlin

                        Atlanti-óceán

                        50 440

                        45 428

                        74 337

                        163,64 %

                        28 909

                        1,00

                        A

                        /

                        43 364

                           PT

                        RJU

                        9-C.

                        Cifra rája

                        Az ICES 9 övezet uniós vizei

                        15 000

                        33 000

                        36 295

                        109,98 %

                        3 295

                        /

                        /

                        /

                        3 295

                           UK

                        COD

                        N1GL14

                        Közönséges tőkehal

                        A NAFO 1F övezet grönlandi vizei és az ICES 5, 12 és 14 övezet grönlandi vizei

                        382 000

                        497 520

                        512 187

                        102,95 %

                        14 667

                        /

                        /

                        /

                        14 667

                           UK

                        GHL

                        1N2AB.

                        Grönlandi laposhal

                        Az 1 és 2 övezet norvég vizei

                        25 000

                        22 000

                        24 434

                        111,06 %

                        2 434

                        1,00

                        /

                        /

                        2 434

                           UK

                        HER

                        4AB.

                        Hering

                        Az ICES 4 övezetnek az é. sz. 53° 30′-től északra fekvő uniós és norvég vizei

                        79 381 000

                        84 694 795

                        84 739 599

                        100,05 %

                        44 804

                        /

                        /

                        /

                        44 804

                           UK

                        MAC

                        2CX14-

                        Makréla

                        6, 7, 8a, 8b, 8d és 8e; az 5b övezet uniós és nemzetközi vizei; a 2a, 12 és 14 övezet nemzetközi vizei

                        190 143 000

                        186 253 028

                        189 644 893

                        101,82 %

                        3 391 865

                        /

                        A (8)

                        /

                        3 391 865

                           UK

                        POK

                        1N2AB.

                        Fekete tőkehal

                        Az 1 és 2 övezet norvég vizei

                        182 000

                        459 700

                        463 509

                        100,83 %

                        3 809

                        /

                        /

                        /

                        3 809

                           UK

                        RHG

                        5B67-

                        Észak-atlanti gránátoshal

                        Az Vb, VI és VII övezet uniós és nemzetközi vizei

                        1 510

                        1 510

                        7 588

                        502,52 %

                        6 078

                        1,00

                        /

                        /

                        6 078

                           UK

                        WHG

                        56-14

                        Vékonybajszú tőkehal

                        6; az 5b övezet uniós és nemzetközi vizei; a 12 és 14 övezet nemzetközi vizei

                        122 000

                        124 060

                        139 470

                        112,42 %

                        15 410

                        1,00

                        /

                        /

                        15 410

               (1)  A halászati lehetőségeket meghatározó vonatkozó rendeletek értelmében a halászati lehetőségek 1380/2013/EU európai parlamenti és tanácsi rendelet (HL L 354., 2013.12.28., 22. o.) 16. cikkének (8) bekezdése szerinti cseréjének, a 847/96/EK tanácsi rendelet (HL L 115., 1996.5.9., 3. o.) 4. cikkének (2) bekezdése és az 1380/2013/EU rendelet 15. cikkének (9) bekezdése szerint 2017-ről 2018-ra átcsoportosított kvótáknak, valamint a halászati lehetőségek 1224/2009/EK rendelet 37., illetve 105. cikke szerinti újrakiosztásának és csökkentésének a figyelembevétele után valamely tagállam számára rendelkezésre álló kvóták.

               (2)  Az 1224/2009/EK rendelet 105. cikkének (2) bekezdésében foglaltaknak megfelelően. A túlhalászás × 1,00 mértékű levonás alkalmazandó minden olyan esetben, amikor a túlhalászott mennyiség legfeljebb 100 tonna.

               (3)  Az 1224/2009/EK rendelet 105. cikke (3) bekezdésének megfelelően, amennyiben a túlhalászás mértéke a 10 %-ot meghaladja.

               (4)  Az „A” azt jelzi, hogy 1,5-es kiegészítő szorzótényezőt alkalmaztak a 2016., a 2017. és a 2018. évi folyamatos túlhalászás miatt. A „C” azt jelzi, hogy 1,5-es kiegészítő szorzótényezőt alkalmaztak, mivel a faj valamely többéves terv hatálya alá tartozik.

               (5)  Az előző év(ek)ből fennmaradó mennyiségek.

               (6)  Az RJU/7DE jelzetű állományra vonatkozó kvótából kell levonni. (A 7d és 7e övezet uniós vizei).

               (7)  Az egy tonna alatti mennyiségeket figyelmen kívül hagyva.

               (8)  Kiegészítő szorzótényező nem alkalmazandó, mivel a túlhalászás mértéke nem haladja meg az engedélyezett kirakodás 10 %-át.

               (9)  A levonandó mennyiség nem csökkenthető ezzel a fel nem használt mennyiséggel, mivel a 847/96/EK rendelet 4. cikke nem alkalmazandó az YFT/IOTC állományra.


title: A Bizottság (EU) 2019/1842 végrehajtási rendelete (2019. október 31.) a 2003/87/EK európai parlamenti és tanácsi irányelvnek a kibocsátási egységek ingyenes kiosztásának tevékenységiszint-változás miatti kiigazítására vonatkozó további rendelkezések tekintetében történő alkalmazására vonatkozó szabályok megállapításáról

text:
                  4.11.2019

                  HU

                  Az Európai Unió Hivatalos Lapja

                  L 282/20

         A BIZOTTSÁG (EU) 2019/1842 VÉGREHAJTÁSI RENDELETE
         (2019. október 31.)
         a 2003/87/EK európai parlamenti és tanácsi irányelvnek a kibocsátási egységek ingyenes kiosztásának tevékenységiszint-változás miatti kiigazítására vonatkozó további rendelkezések tekintetében történő alkalmazására vonatkozó szabályok megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az üvegházhatást okozó gázok kibocsátási egységei Unión belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1) és különösen annak 10a. cikke (21) bekezdésére,
         mivel:

                     (1)

                     A 2003/87/EK irányelv az üvegházhatáshatásúgáz-kibocsátás költséghatékony és gazdaságos módon történő csökkentésének előmozdítása érdekében létrehozza az uniós kibocsátáskereskedelmi rendszert. Az irányelv 10a. cikke a kibocsátási egységek átmeneti ingyenes kiosztásáról rendelkezik.

                     (2)

                     Az (EU) 2019/331 felhatalmazáson alapuló bizottsági rendelet (2) a 2003/87/EK európai parlamenti és tanácsi irányelv 10a. cikke alapján megállapítja a kibocsátási egységek harmonizált ingyenes kiosztására vonatkozó uniós szintű átmeneti szabályokat a 2021-től 2030-ig tartó negyedik kereskedési időszak tekintetében.

                     (3)

                     A 2003/87/EK irányelv 10a. cikkének (20) bekezdése szerint szimmetrikus módon ki kell igazítani a kibocsátási egységek olyan létesítményeknek történő ingyenes kiosztását, amelyek – két év mozgó átlaga alapján felmért – tevékenységi szintje több mint 15 %-kal nőtt vagy csökkent a múltbeli tevékenységi szintekhez képest. Ha a kibocsátási egységek kiosztásának kiigazítására tevékenységi változások miatt van szükség, a múltbeli tevékenységi szintekkel való összehasonlítást a létesítményrészek szintjén kell elvégezni, mivel a létesítmények az (EU) 2019/331 felhatalmazáson alapuló rendelet 10. cikkének megfelelően létesítményrészekre oszlanak.

                     (4)

                     Az ingyenes kiosztás kiigazításához magas színvonalú és független módon hitelesített adatokat kell gyűjteni. Az ingyenes kiosztás meghatározása érdekében nyomon követett és jelentett adatok pontosságának és minőségének konzisztenciáját biztosítani kell. E célból az (EU) 2019/331 felhatalmazáson alapuló rendelet vonatkozó rendelkezéseinek figyelembevételével meg kell adni a tevékenységi szintek létesítményrész szerinti jelentésére vonatkozó egyedi szabályokat. Az üzemeltetőktől e szabályoknak megfelelően gyűjtött adatoknak a létesítményrészek tényleges működését kell tükrözniük.

                     (5)

                     Az üzemeltetőknek évente kell jelenteniük a kért adatokat. Az adatokat az (EU) 2019/331 felhatalmazáson alapuló rendelet 8. cikke szerinti nyomonkövetési követelményeknek megfelelően nyomon kell követni.

                     (6)

                     Az éves kibocsátási jelentések 2003/87/EK irányelv 15. cikke szerinti hitelesítése és a tevékenységi szintre vonatkozó adatok közötti következetesség biztosításához, valamint a szinergiák kihasználásához az (EU) 2018/2067 bizottsági végrehajtási rendelet (3) szerinti intézkedésekkel meghatározott jogi keretet célszerű alkalmazni.

                     (7)

                     A kiosztáskiigazítási rendszerrel kapcsolatos manipuláció vagy visszaélés megelőzése, az indokolatlan adminisztratív terhek elkerülése és annak biztosítása érdekében, hogy a kiosztások módosítására hatékony, megkülönböztetésmentes és egységes módon kerüljön sor, a létesítményrészekhez tartozó ingyenes kiosztás kiigazítása tekintetében további rendelkezéseket kell alkalmazni, ha a tevékenységi szint több mint 15 %-kal nőtt vagy csökkent a múltbeli tevékenységi szinthez képest. Az átlagos tevékenységi szintet a működés két teljes naptári évére vonatkozó két éves tevékenységi szint számtani közepeként indokolt meghatározni. Célszerű, hogy az átlagos tevékenységi szint számításához figyelembe vett első év az egyes kiosztási időszakok első éve legyen. Ha az összehasonlítás alapján az átlagos tevékenységi szint több mint 15 %-kal eltér a múltbeli tevékenységi szinttől, akkor az ingyenes kiosztást pontosan a tevékenységiszint-változás százalékos mértékének megfelelően célszerű kiigazítani. Ha egy későbbi tevékenységiszint-változás a 15 %-on túl az adott 5 %-os intervallumon belül marad, akkor a kiosztást indokolt változatlanul hagyni. Ha egy későbbi változás meghaladja azt az 5 %-os intervallumot, amelybe az előző kiigazítás tartozott (például 20–25 %, 25–30 %, és így tovább), akkor a kiigazításnak szintén pontosan meg kell egyeznie az átlagos tevékenységi szint változásának százalékos mértékével.

                     (8)

                     Az indokolatlan adminisztratív terhek elkerülése érdekében akkor kell fontolóra venni a kiigazítást, amikor a létesítményrész tevékenységi szintjében bekövetkező változások a létesítményrészhez tartozó ingyenes kiosztás szintjének legalább 100 kibocsátási egységnyi éves kiigazításához vezetnek.

                     (9)

                     A rendszerrel kapcsolatos manipuláció és visszaélés megelőzése és annak biztosítása érdekében, hogy a kiosztások módosítására hatékony, megkülönböztetésmentes és egységes módon kerüljön sor, az új belépőket és az új létesítményrészeket azonos módon kell kezelni.

                     (10)

                     A 2003/87/EK irányelv 10a. cikkének (1) bekezdése átmeneti harmonizált intézkedések előírásával kívánja biztosítani, hogy a kibocsátási egységek ingyenes kiosztása oly módon történjen, amely az üvegházhatású gázok kibocsátásának csökkentésére és energiahatékony technikák alkalmazására ösztönöz. Annak érdekében, hogy a kibocsátáscsökkentési ösztönzőket akkor is fenntartsák, amikor az ingyenes kiosztás kiigazítására vonatkozó további rendelkezéseket határoznak meg az olyan létesítményrészek tekintetében, amelyek működése több mint 15 %-kal nőtt vagy csökkent a múltbeli tevékenységi szintekhez képest, a tevékenységi szintek változása mellett célszerű figyelembe venni a létesítményrészek működésében bekövetkező egyéb változásokat is. Ideértendő az energiahatékonyság javítása, a hőellátásban bekövetkező változások, a tüzelőanyag és a villamos energia felcserélhetősége, az értékes vegyi anyagok termelése, a vinil-klorid monomer gyártásában bekövetkező változások, valamint a hulladékgázok energetikai hasznosítása. A kibocsátáscsökkentési ösztönzők hatásának maximalizálása érdekében az ilyen változásokat célszerű a létesítményrészek szintjén figyelembe venni.

                     (11)

                     Az ingyenes kiosztásnak a termelés változásaihoz való jobb hozzáigazítása érdekében indokolt, hogy a működése beszüntetését bejelentő létesítményrész a működés beszüntetését követő évtől ne részesülhessen kibocsátási egységekben.

                     (12)

                     Az e rendeletben előírt intézkedések összhangban vannak az Éghajlatváltozási Bizottság véleményével,

               ELFOGADTA EZT A RENDELETET:

            1. cikk
            Hatály
            Ezt a rendeletet a kibocsátási egységeknek a 2003/87/EK irányelv 10a. cikke szerinti ingyenes kiosztására kell alkalmazni a 2021-től 2030-ig tartó kereskedési időszak tekintetében.

            2. cikk
            Fogalommeghatározások
            E rendelet alkalmazásában:

                        1.

                        „átlagos tevékenységi szint”: az egyes létesítményrészek esetében az éves tevékenységi szintek számtani középértéke a 3. cikk (1) bekezdésében említett jelentés benyújtását megelőző két naptári évre vonatkozóan;

                        2.

                        „meglévő létesítmény”: az (EU) 2019/331 felhatalmazáson alapuló rendelet 2. cikkének 1. pontjában meghatározott meglévő létesítmény;

                        3.

                        „hő-referenciaérték szerinti létesítményrész”: az (EU) 2019/331 felhatalmazáson alapuló rendelet 2. cikkének 3. pontjában meghatározott hő-referenciaérték szerinti létesítményrész;

                        4.

                        „tüzelőanyag-referenciaérték szerinti létesítményrész”: az (EU) 2019/331 felhatalmazáson alapuló rendelet 2. cikkének 6. pontjában meghatározott tüzelőanyag-referenciaérték szerinti létesítményrész;

                        5.

                        „kiosztási időszak”: az (EU) 2019/331 felhatalmazáson alapuló rendelet 2. cikkének 15. pontjában meghatározott kiosztási időszak;

                        6.

                        „csoport”: a 2013/34/EU európai parlamenti és tanácsi irányelv (4) 2. cikkének 11. pontjában meghatározott csoport.

            3. cikk
            Jelentési követelmények

               (1)   A 2003/87/EK irányelv 10a. cikkének megfelelően a 2021-től 2030-ig tartó kereskedési időszakban ingyenes kiosztásban részesülő létesítmények üzemeltetői 2021-től kezdődően évente jelentést tesznek az egyes létesítményrészek előző naptári évi tevékenységi szintjéről. 2021-ben ennek a jelentésnek a benyújtását megelőző két évre vonatkozó adatokat kell tartalmaznia.
               Az új belépők az (EU) 2019/331 felhatalmazáson alapuló rendelet 5. cikkének (2) bekezdésében említett jelentéseket a működés első napját követő évben nyújthatják be.

               (2)   A tevékenységi szintről szóló jelentésnek tartalmaznia kell az egyes létesítményrészek tevékenységi szintjére, valamint az (EU) 2019/331 felhatalmazáson alapuló rendelet IV. mellékletének 1. szakaszában – kivéve az 1.3.c pontot – és 2.3–2.7. pontjában felsorolt paraméterekre vonatkozó információkat. A tevékenységi szintről szóló jelentésnek tartalmaznia kell adott esetben a létesítmény csoportjának szerkezetére, valamint az arra vonatkozó információkat is, hogy valamely létesítményrész beszüntette-e működését.
               Az illetékes hatóság előírhatja az üzemeltetők számára, hogy a tevékenységi szintről szóló jelentésben adjanak információkat az (EU) 2019/331 felhatalmazáson alapuló rendelet IV. mellékletében felsorolt vagy 1. bekezdésében említett további paraméterekről is.

               (3)   A tevékenységi szintről szóló jelentést a 2021-től 2030-ig tartó időszak minden évében március 31-ig kell benyújtani az ingyenes kiosztást odaítélő illetékes hatósághoz, kivéve, ha az illetékes hatóság erre korábbi határidőt állapított meg. A jelentést az (EU) 2018/2067 végrehajtási rendelet alapján kiadott vonatkozó hitelesítői jelentéssel együtt kell benyújtani.
               A tagállamok előírhatják a tevékenységi szintről szóló előzetes jelentés benyújtását is, amely a benyújtás időpontjában rendelkezésre álló információkat tartalmazza. A tagállamok határidőt tűzhetnek ki a tevékenységi szintről szóló előzetes jelentés benyújtásához.
               Az illetékes hatóság mindaddig felfüggesztheti az ingyenes kibocsátási egységek adott létesítménynek történő kiadását, amíg meg nem állapítja, hogy nincs szükség az adott létesítményhez tartozó kiosztás kiigazítására, vagy amíg a Bizottság az (EU) 2019/331 felhatalmazáson alapuló rendelet 23. cikkének (4) bekezdése alapján határozatot nem fogadott el az adott létesítményhez tartozó kiosztás kiigazításáról.
               Az illetékes hatóság szükséges esetben az (EU) 2019/1122 felhatalmazáson alapuló bizottsági rendelet (5) 48. cikkének (4) bekezdésében meghatározott eljárással összhangban visszakéri az indokolatlanul kiosztott kibocsátási egységeket.
               Az illetékes hatóság előírhatja az üzemeltetők és a hitelesítők számára, hogy a tevékenységi szintről szóló jelentések benyújtásához elektronikus formanyomtatványokat vagy egyedi fájlformátumokat használjanak.

               (4)   Az illetékes hatóság az (EU) 2019/331 felhatalmazáson alapuló rendelet 7–12. cikke szerinti követelmények alapján értékeli az e cikk (1)–(3) bekezdésében említett, tevékenységi szintről szóló jelentést. Az illetékes hatóság az alábbi helyzetek bármelyikében óvatos becslést adhat bármely paraméter értékére:

                           a)

                           az üzemeltető a (3) bekezdésben említett határidőig nem nyújtotta be a tevékenységi szintről szóló hitelesített jelentést, és a kibocsátási egységek kiadását nem függesztették fel;

                           b)

                           a benyújtott hitelesített érték nem felel meg ennek a rendeletnek vagy az (EU) 2019/331 felhatalmazáson alapuló rendeletnek;

                           c)

                           az üzemeltető tevékenységi szintről szóló jelentését nem az (EU) 2018/2067 végrehajtási rendeletnek megfelelően hitelesítették.

                     Az illetékes hatóság az a) pont szerinti becslés alapján nem növelheti a létesítményhez tartozó kiosztást.
               Ha a hitelesítő az (EU) 2018/2067 végrehajtási rendelet szerinti hitelesítői jelentésben olyan nem lényeges valótlanságok fennállását állapította meg, amelyeket az üzemeltető a hitelezői jelentés kiadása előtt nem korrigált, az illetékes hatóság értékeli ezeket a valótlanságokat, és – ha lehetséges – óvatos becslést ad az érintett paraméter értékére. Az illetékes hatóság tájékoztatja az üzemeltetőt arról, hogy szükség van-e a tevékenységi szintről szóló jelentés korrekciójára, és ha igen, mely tekintetben. Ezt az információt az üzemeltető közli a hitelesítővel.

            4. cikk
            Átlagos tevékenységi szintek

               (1)   Az illetékes hatóság az adott kétéves időszak tevékenységi szintről szóló jelentései alapján évente meghatározza az egyes létesítményrészek átlagos tevékenységi szintjét.

               (2)   Az új belépők és az új létesítményrészek esetében a működés első három naptári éve tekintetében nem számítják ki az átlagos tevékenységi szintet.

            5. cikk
            Az ingyenes kiosztás tevékenységiszint-változás miatti kiigazítása

               (1)   Az illetékes hatóságnak minden évben össze kell hasonlítania az egyes létesítményrészek 4. cikk szerint meghatározott átlagos tevékenységi szintjét az ingyenes kiosztás meghatározásához eredetileg felhasznált múltbeli tevékenységi szinttel. Ha az adott létesítményrész átlagos tevékenységi szintje és múltbeli tevékenységi szintje közötti eltérés abszolút értéke meghaladja a 15 %-ot, az adott létesítményhez tartozó ingyenes kiosztást ki kell igazítani. Ez a kiigazítás az átlagos tevékenységi szint meghatározásához használt két naptári évet követő évtől alkalmazandó, amennyiben a létesítményrész számára előzetesen ingyenesen kiosztott éves kibocsátási egységek mennyiségének kiigazítása meghaladja a 100 kibocsátási egységet. Ezt a kiigazítást az érintett létesítményrészhez tartozó ingyenes kiosztás növelésével vagy csökkentésével kell elvégezni pontosan olyan százalékos mértékben, amilyenben az átlagos tevékenységi szint változott az ingyenes kiosztás meghatározásához eredetileg felhasznált múltbeli tevékenységi szinthez képest.

               (2)   Amennyiben egy adott kiosztási időszakban már sor került az (1) bekezdés szerinti kiigazításra, úgy az adott időszakban további kiigazításokra csak akkor kerülhet sor (az érintett létesítményrészhez tartozó ingyenes kiosztás növelésével vagy csökkentésével pontosan olyan százalékos mértékben, amilyenben az átlagos tevékenységi szint változott az ingyenes kiosztás meghatározásához eredetileg felhasznált múltbeli tevékenységi szinthez képest), ha az adott létesítményrész átlagos tevékenységi szintje és múltbeli tevékenységi szintje közötti eltérés abszolút értéke – az érintett létesítményrészhez tartozó ingyenes kiosztás kiigazítását okozó 15 %-os változáson túl – meghaladja a legközelebbi 5 %-os intervallumot, és amennyiben a létesítményrész számára előzetesen ingyenesen kiosztott éves kibocsátási egységek mennyiségének kiigazítása meghaladja a 100 kibocsátási egységet.

               (3)   Ha a létesítményrész átlagos tevékenységi szintjének növekedése vagy csökkenése már nem haladja meg a 15 %-ot az ingyenes kiosztás meghatározásához eredetileg felhasznált múltbeli tevékenységi szinthez képest, akkor az adott létesítményrészhez tartozó ingyenes kiosztásnak az átlagos tevékenységi szint meghatározásához használt két naptári évet követő évtől meg kell egyeznie az (EU) 2019/331 felhatalmazáson alapuló rendelet 16. vagy 18. cikkében meghatározott eredeti kiosztással.

               (4)   Ha a létesítményrész beszüntette a működését, a hozzá tartozó ingyenes kiosztást a működés beszüntetését követő évtől nullában kell megállapítani.

               (5)   Az új létesítményrészek és az új belépők esetében az üzemeltetés első három naptári éve tekintetében a kibocsátási egységek ingyenes kiosztása nem módosítható. A kibocsátási egységek ingyenes kiosztása a működés első és második naptári éve tekintetében az egyes évek tevékenységi szintjén, a működés harmadik naptári éve tekintetében pedig az ingyenes kiosztás meghatározásához használt múltbeli tevékenységi szinten alapul.

               (6)   Az adott létesítménynek ingyenesen kiosztott kibocsátási egységek végleges éves mennyiségét az összes létesítményrészhez tartozó – az (EU) 2019/331 felhatalmazáson alapuló rendelet 16. vagy adott esetben 18. cikke szerint számított – kibocsátási egységek összege adja.

            6. cikk
            A létesítmény működésében bekövetkező egyéb változások

               (1)   Amennyiben a létesítményrészhez tartozó ingyenes kiosztást hő- vagy tüzelőanyag-referenciaérték alapján határozták meg, és az üzemeltető a tevékenységi szintről szóló jelentésben benyújtott adatok és az illetékes hatóság által esetlegesen kért további adatok alapján igazolja, hogy a létesítményrész tevékenységi szintjének csökkenése nem a létesítményrész termelési szintjének változásához kapcsolódik, hanem az adott létesítményrész e cikk (3) bekezdése szerinti – az alapadat-jelentéshez vagy az új belépői adatokat tartalmazó jelentéshez képest több mint 15 %-kal – növekvő energiahatékonyságának tudható be, úgy az ingyenes kiosztást nem igazítják ki.

               (2)   Amennyiben a létesítményrészhez tartozó ingyenes kiosztást hő- vagy tüzelőanyag-referenciaérték alapján határozták meg, és az üzemeltető a tevékenységi szintről szóló jelentésben benyújtott adatok és az illetékes hatóság által esetlegesen kért további adatok alapján az illetékes hatóság kérésére sem igazolja, hogy a létesítményrész tevékenységi szintjének növekedése a létesítményrész termelési szintjének változásához kapcsolódik, és nem az adott létesítményrész e cikk (3) bekezdése szerinti – az alapadat-jelentéshez vagy az új belépői adatokat tartalmazó jelentéshez képest több mint 15 %-kal – csökkenő energiahatékonyságának tudható be, úgy az illetékes hatóság elutasíthatja az ingyenes kiosztás kiigazítását.

               (3)   A hő-referenciaérték szerinti létesítményrészek és a tüzelőanyag-referenciaérték szerinti létesítményrészek energiahatékonysági változását az adott termékek előállításához felhasznált hő- vagy tüzelőanyag-mennyiség és a megfelelő termelési összeg hányadosának alapadat-jelentés szerinti értéke és – a létesítményrész működésében bekövetkező – változás utáni értéke közötti összehasonlítással kell meghatározni. Az energiahatékonyságot a létesítményrész által előállított minden egyes olyan termék termelése tekintetében meg kell állapítani, amely a 3924/91/EGK tanácsi rendelet (6) 2. cikkének (2) bekezdésében említett lista valamely PRODCOM-kódja alá tartozik.
               E bekezdés első albekezdése alkalmazásában az egyes termékek előállításához felhasznált hő- és tüzelőanyag-mennyiséget az (EU) 2019/331 felhatalmazáson alapuló rendelet 6. cikkének megfelelően jóváhagyott nyomonkövetési módszertani tervben meghatározott módszertan alapján kell meghatározni.

               (4)   Amennyiben a 3. cikk alapján benyújtott, tevékenységi szintről szóló jelentés arra utal, hogy egy létesítményrész esetében az (EU) 2019/331 felhatalmazáson alapuló rendelet 16. cikkének (5) bekezdésében vagy 19., 20., 21. vagy 22. cikkében felsorolt paraméterek – ide nem értve a tevékenységi szinteket – két év mozgó átlaga alapján több mint 15 %-kal megváltoztak az ingyenes kiosztás eredeti szintjének meghatározásához használt értékekhez képest, úgy az adott létesítményhez tartozó ingyenes kiosztást a paraméterek változásának meghatározására használt két évet követő évtől, a paraméter új pontos értékét felhasználva, az érintett létesítményrészhez tartozó ingyenes kiosztás növelésével vagy csökkentésével ki kell igazítani, amennyiben a létesítményrész számára előzetesen kiosztott éves kibocsátási egységek mennyiségének kiigazítása meghaladja a 100 kibocsátási egységet.

            7. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. október 31-én.

                  a Bizottság részéről

                  az elnök

               Jean-Claude JUNCKER

            (1)  HL L 275., 2003.10.25., 32. o.

            (2)  A Bizottság (EU) 2019/331 felhatalmazáson alapuló rendelete (2018. december 19.) a kibocsátási egységek harmonizált ingyenes kiosztására vonatkozó uniós szintű átmeneti szabályoknak a 2003/87/EK európai parlamenti és tanácsi irányelv 10a. cikke értelmében történő meghatározásáról (HL L 59., 2019.2.27., 8. o.).

            (3)  A Bizottság (EU) 2018/2067 végrehajtási rendelete (2018. december 19.) a 2003/87/EK európai parlamenti és tanácsi irányelv értelmében az adatok hitelesítéséről és a hitelesítők akkreditálásáról (HL L 334., 2018.12.31., 94. o.).

            (4)  Az Európai Parlament és a Tanács 2013/34/EU irányelve (2013. június 26.) a meghatározott típusú vállalkozások éves pénzügyi kimutatásairól, összevont (konszolidált) éves pénzügyi kimutatásairól és a kapcsolódó beszámolókról (HL L 182., 2013.6.29., 19. o.).

            (5)  A Bizottság (EU) 2019/1122 felhatalmazáson alapuló rendelete (2019. március 12.) a 2003/87/EK európai parlamenti és tanácsi irányelvnek az uniós kibocsátásiegység-forgalmi jegyzék működése tekintetében történő kiegészítéséről (HL L 177., 2019.7.2., 3. o.).

            (6)  A Tanács 3924/91/EGK rendelete (1991. december 19.) az ipari termelés közösségi felmérésének létrehozásáról (HL L 374., 1991.12.31., 1. o.).


title: A Bizottság (EU) 2019/1978 végrehajtási rendelete (2019. november 26.) az 1238/95/EK rendeletnek a Közösségi Növényfajta-hivatal részére fizetendő díjak tekintetében történő módosításáról

text:
                  29.11.2019

                  HU

                  Az Európai Unió Hivatalos Lapja

                  L 308/58

         A BIZOTTSÁG (EU) 2019/1978 VÉGREHAJTÁSI RENDELETE
         (2019. november 26.)
         az 1238/95/EK rendeletnek a Közösségi Növényfajta-hivatal részére fizetendő díjak tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közösségi növényfajta-oltalmi jogokról szóló, 1994. július 27-i 2100/94/EK tanácsi rendeletre (1) és különösen annak 113. cikkére,
         a Közösségi Növényfajta-hivatal igazgatási tanácsával folytatott konzultációt követően,
         mivel:

                     (1)

                     Az 1238/95/EK bizottsági rendelet (2) 3. cikkének (2) bekezdése úgy rendelkezik, hogy a Közösségi Növényfajta-hivatal (a továbbiakban: Hivatal) elnöke engedélyezheti a díjak és pótdíjak befizetésének egyéb módjait, és létrehozza ezen egyéb módok listáját. A rugalmasság növelése és az eljárás egyszerűsítése érdekében helyénvaló, hogy az egyéb fizetési módok e listája szerepeljen a Hivatal igazgatási tanácsa által a 2100/94/EK rendelet 36. cikke (1) bekezdésének d) pontja alapján megállapított, munkamódszerekre vonatkozó szabályokban.

                     (2)

                     Az 1238/95/EK rendelet 4. cikkének (1) bekezdése megállapítja azt az időpontot, amely a befizetés kézhezvétele napjának minősül. A fizetések feldolgozásával kapcsolatos tapasztalatok alapján egyértelművé kell tenni, hogy az átutalás teljes összegének meg kell érkeznie a Hivatal bankszámlájára annak biztosítása érdekében, hogy a Hivatallal szemben ne álljanak fel kötelezettségek.

                     (3)

                     Az 1238/95/EK rendelet 5. cikke előírja, hogy a fizetést teljesítő személy köteles írásban megjelölni nevét és a befizetés rendeltetését. Ha a Hivatal nem tudja megállapítani a befizetés rendeltetését, két hónapon belül emlékeztetőt küld. A befizetések kezelésének hatékonyabbá tétele érdekében ezt a határidőt két hónapról egy hónapra kell csökkenteni.

                     (4)

                     Az 1238/95/EK rendelet 7. cikkének (1) bekezdése megállapítja a bejelentési díjat. A Hivatal online elektronikus bejelentési rendszerének használatára való ösztönzés érdekében az ettől eltérő módon tett bejelentések után fizetendő díj összegét 650 EUR-ról 800 EUR-ra kell emelni. A gyakorlati tapasztalatok azt mutatták továbbá, hogy az online elektronikus bejelentési rendszer használata hatékonyabb lenne, ha emellett a Hivatallal történő bármilyen további információcsere tekintetében kötelezővé tennék a Hivatal papírmentes kommunikációs platformjának használatát.

                     (5)

                     Az 1238/95/EK rendelet 7. cikke (7) bekezdésének megfelelően amennyiben a bejelentés a 2100/94/EK rendelet 50. cikke értelmében nem érvényes, a Hivatalnak 150 EUR-t vissza kell tartania a bejelentési díjból. Az adminisztratív teher csökkentése érdekében a bejelentési díj teljes összegét vissza kell téríteni.

                     (6)

                     Az éves díjjal kapcsolatban az 1238/95/EK rendelet 9. cikkének (4) bekezdése megállapítja, hogy a Hivatal nem téríti vissza a közösségi növényfajta-oltalom hatályban tartása céljából teljesített kifizetéseket. A tapasztalatok azt mutatták, hogy az átláthatóság javítása érdekében visszatérítést lehet előírni arra az esetre, ha a Hivatal a befizetés időpontja és az oltalom megadása napjának évfordulója között lemondásról szóló bejelentést kap.

                     (7)

                     Az 1238/95/EK rendelet I. melléklete meghatározza a közösségi növényfajta-oltalom iránti bejelentés tárgyát képező fajta szakmai vizsgálatának megszervezéséért és elvégzéséért a Hivatal részére fizetendő díj (a továbbiakban: vizsgálati díj) mértékét.

                     (8)

                     A Hivatal igazgatási tanácsa úgy határozott, hogy a 100 %-os költségmegtérülés elvét követi, hogy a vizsgáló hivatalok költségeit a vizsgálatok átlagos tényleges költségei alapján térítsék meg.

                     (9)

                     Ezenkívül a szakmai vizsgálatokkal kapcsolatos tapasztalatok azt mutatják, hogy a vizsgálati díjak bizonyos költségcsoportok tekintetében idővel változhatnak. A Hivatal által felszámított díjaknak ezért tükrözniük kell a Hivatal által a vizsgáló hivatalok részére az érintett költségcsoportokra fizetendő díjak teljes összegét. Ezért az 1238/95/EK rendelet I. mellékletében meghatározott díjakat valamennyi érintett költségcsoport tekintetében módosítani kell.

                     (10)

                     Az 1238/95/EK rendeletet ezért ennek megfelelően módosítani kell.

                     (11)

                     E rendeletet 2020. április 1-jétől kell alkalmazni annak érdekében, hogy elegendő idő álljon rendelkezésre a Hivatal és az érdekelt felek számára az ezen módosításokhoz való alkalmazkodásra.

                     (12)

                     Az e rendeletben előírt intézkedések összhangban vannak a Növényfajta-oltalmi Állandó Bizottság véleményével,

               ELFOGADTA EZT A RENDELETET:

            1. cikk
            Az 1238/95/EK rendeletet a következőképpen módosul:

                        1.

                        A 3. cikk (2) bekezdésének helyébe a következő szöveg lép:

                           „(2)   A Hivatal elnöke a 2100/94/EK tanácsi rendelet 36. cikke (1) bekezdésének d) pontjában foglaltak szerint megállapított, munkamódszerekre vonatkozó szabályokkal összhangban egyéb fizetési módokat is engedélyezhet.”

                        2.

                        A 4. cikk (1) bekezdésének helyébe a következő szöveg lép:

                           „(1)   A befizetett díjak vagy pótdíjak Hivatal általi kézhezvétele napjának az a nap minősül, amikor a 3. cikk (1) bekezdésében említett átutalás teljes összegét jóváírják a Hivatal bankszámláján.”

                        3.

                        Az 5. cikk (2) bekezdésének helyébe a következő szöveg lép:

                           „(2)   Ha a Hivatal nem tudja megállapítani a befizetés rendeltetését, köteles a fizetést teljesítő személyt felszólítani, hogy egy hónapon belül írásban jelölje meg azt. Ha ezen időszak alatt a fizetés rendeltetését nem jelölik meg, a fizetést nem teljesítettnek kell tekinteni, és vissza kell azt téríteni a befizető személy részére.”

                        4.

                        A 7. cikk a következőképpen módosul:

                                    a)

                                    Az (1) bekezdés helyébe a következő szöveg lép:

                                       „(1)   A közösségi növényfajta-oltalmi jog bejelentője (a továbbiakban: a bejelentő) a Hivatal online bejelentési rendszerén keresztül, internetes űrlap használatával, elektronikus úton tett bejelentés feldolgozásáért 450 EUR összegű bejelentési díjat fizet.
                                       A bejelentő elfogadja a Hivatal által fenntartott biztonságos elektronikus kommunikációs platform felhasználási feltételeit, és ezt a platformot használja az első albekezdésben említett bejelentések és egyéb dokumentumok benyújtására, a Hivatal által küldött értesítések és dokumentumok átvételére, az ilyen értesítésekre történő válaszadásra és egyéb tevékenységek elvégzésére.
                                       A Hivatal online bejelentési rendszerétől eltérő módon tett bejelentések feldolgozásáért a bejelentő 800 EUR összegű bejelentési díjat fizet.”

                                    b)

                                    A (7) bekezdés helyébe a következő szöveg lép:

                                       „(7)   Amennyiben a bejelentési díj megérkezik, de a bejelentés az alaprendelet 50. cikkének értelmében nem érvényes, a Hivatal a bejelentés hiányosságairól való értesítésével egyidejűleg visszatéríti a bejelentési díjat a bejelentőnek.”

                        5.

                        A 9. cikk (4) bekezdésének helyébe a következő szöveg lép:

                           „(4)   A Hivatal nem téríti vissza a közösségi növényfajta-oltalom hatályban tartása céljából, az éves díjjal kapcsolatban teljesített befizetéseket, kivéve, ha a Hivatal a befizetés időpontja és az oltalom megadása napjának évfordulója között lemondásról szóló bejelentést kap a (2) bekezdés b) pontjában említetteknek megfelelően. Az oltalom megadása napjának évfordulóját követően kapott lemondást az ilyen kifizetések esetében nem veszik figyelembe.”

                        6.

                        Az I. melléklet helyébe e rendelet mellékletének a szövege lép.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2020. április 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 26-án.

                  a Bizottság részéről

                  az elnök

               Jean-Claude JUNCKER

            (1)  HL L 227., 1994.9.1., 1. o.

            (2)  A Bizottság 1238/95/EK rendelete (1995. május 31.) a Közösségi Növényfajta-hivatal részére fizetendő díjak tekintetében a 2100/94/EK tanácsi rendelet végrehajtási szabályairól (HL L 121., 1995.6.1., 31. o.).

            Melléklet

                  „I. melléklet

                     A 8. cikkben említett szakmai vizsgálatokkal kapcsolatos díjak

                  A növényfajta szakmai vizsgálatáért a 8. cikk alapján fizetendő díjat a táblázatnak megfelelően kell megállapítani:

                              (EUR-ban)

                              Költségcsoport

                              Díj

                                 Mezőgazdasági csoport

                              1.

                              Burgonya

                              2 050

                              2.

                              Olajrepce

                              2 150

                              3.

                              Fűfélék

                              2 920

                              4.

                              Más mezőgazdasági növényfajták

                              1 900

                                 Gyümölcsök csoportja

                              5.

                              Alma

                              3 665

                              6.

                              Kerti szamóca

                              3 400

                              7.

                              Más gyümölcsfajták

                              3 460

                                 Dísznövények csoportja

                              8.

                              Dísznövények, élő mintagyűjteménnyel rendelkező fajok, üvegházi vizsgálat

                              2 425

                              9.

                              Dísznövények, élő mintagyűjteménnyel rendelkező fajok, kültéri vizsgálat

                              2 420

                              10.

                              Dísznövények, élő mintagyűjteménnyel nem rendelkező fajok, üvegházi vizsgálat

                              2 400

                              11.

                              Dísznövények, élő mintagyűjteménnyel nem rendelkező fajok, kültéri vizsgálat

                              2 200

                              12.

                              Dísznövények, különleges növényegészségügyi feltételek

                              3 900

                                 Zöldségek csoportja

                              13.

                              Zöldségek, üvegházi vizsgálat

                              2 920

                              14.

                              Zöldségek, kültéri vizsgálat

                              2 660 ”


title: A Tanács (EU) 2019/2101 Végrehajtási Rendelete (2019. december 9.) a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK rendelet 9. cikkének végrehajtásáról

text:
                  10.12.2019

                  HU

                  Az Európai Unió Hivatalos Lapja

                  L 318/1

         A TANÁCS (EU) 2019/2101 VÉGREHAJTÁSI RENDELETE
         (2019. december 9.)
         a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK rendelet 9. cikkének végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló, 2005. július 18-i 1183/2005/EK tanácsi rendeletre (1) és különösen annak 9. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2005. július 18-án elfogadta az 1183/2005/EK rendeletet.

                     (2)

                     Az 1183/2005/EK rendelet 2b. cikkében meghatározott autonóm korlátozó intézkedések felülvizsgálata nyomán az 1183/2005/EK rendelet Ia. mellékletében foglalt jegyzékben szereplő személyek esetében módosítani kell az indokolást, két személyt pedig törölni kell az említett mellékletben szereplő jegyzékből.

                     (3)

                     Az 1183/2005/EK rendelet Ia. mellékletét ennek megfelelően módosítani kell,

               ELFOGADTA EZT A RENDELETET:

            1. cikk
            Az 1183/2005/EK rendelet Ia. mellékletében szereplő jegyzék helyébe az e rendelet mellékletében foglalt jegyzék lép.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Brüsszelben, 2019. december 9-én.

                  a Tanács részéről

                  az elnök

               J. BORRELL FONTELLES

            (1)  HL L 193., 2005.7.23., 1. o.

            MELLÉKLET

                     „Ia. MELLÉKLET
                     A 2b. CIKKBEN EMLÍTETT SZEMÉLYEK, SZERVEZETEK ÉS SZERVEK JEGYZÉKE
                     A.   Személyek

                                 Név

                                 Azonosító adatok

                                 A jegyzékbe vétel okai

                                 A jegyzékbe vétel dátuma

                                 1.

                                 Ilunga Kampete

                                             más néven: Gaston Hughes Ilunga Kampete; más néven: Hugues Raston Ilunga Kampete.

                                             Születési ideje: 1964.11.24.

                                             Születési helye: Lubumbashi (KDK).

                                             Katonai személyazonosító igazolványának száma: 1-64-86-22311-29.

                                             Állampolgársága: kongói demokratikus köztársasági.

                                             Lakcíme: 69, avenue Nyangwile, Kinsuka Mimosas, Kinshasa/Ngaliema, KDK.

                                             Neme: férfi

                                 A köztársasági gárda parancsnokaként Ilunga Kampete-t felelősség terheli azért, mert 2016 szeptemberében Kinshasában bevetették a köztársasági gárda egységeit, amelyek aránytalan erőszak és erőszakos elnyomás alkalmazásában vettek részt.
                                 A köztársasági gárda vezetőjeként azóta is betöltött szerepe miatt felelős a köztársasági gárda tagjai által elkövetett elnyomásért és emberi jogi jogsértésekért, így például egy 2018 decemberében Lubumbashiban tartott ellenzéki gyűlés erőszakos meghiúsításáért.
                                 Következésképpen Ilunga Kampete olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.

                                 2016.12.12.

                                 2.

                                 Gabriel Amisi Kumba

                                             más néven: Gabriel Amisi Nkumba; „Tango Fort”; „Tango Four”.

                                             Születési ideje: 1964.5.28.

                                             Születési helye: Malela (KDK).

                                             Katonai személyazonosító igazolványának száma: 1-64-87-77512-30.

                                             Állampolgársága: kongói demokratikus köztársasági.

                                             Lakcíme: 22, avenue Mbenseke, Ma Campagne, Kinshasa/Ngaliema, KDK.

                                             Neme: férfi

                                 A kongói hadsereg (FARDC) 1. védelmi körzetének korábbi parancsnoka; az FARDC erői 2016 szeptemberében Kinshasában aránytalan erőszak és erőszakos elnyomás alkalmazásában vettek részt.
                                 Gabriel Amisi Kumba 2018 júliusa óta a Kongói Fegyveres Erők (FARDC) műveleti és hírszerzési helyettes vezérkari főnöke. E szerepe miatt felelősség terheli az FARDC által a közelmúltban elkövetett emberi jogi jogsértésekért.
                                 Következésképpen Gabriel Amisi Kumba olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.

                                 2016.12.12.

                                 3.

                                 Ferdinand Ilunga Luyoyo

                                             Születési ideje: 1973.3.8.

                                             Születési helye: Lubumbashi (KDK).

                                             Útlevélszáma: OB0260335 (érvényes 2011.4.15.-től 2016.4.14.-ig).

                                             Állampolgársága: kongói demokratikus köztársasági.

                                             Lakcíme: 2, avenue des Orangers, Kinshasa/Gombe, KDK.

                                             Neme: férfi

                                 A kongói nemzeti rendőrség (PNC) Légion Nationale d’Intervention elnevezésű tömegoszlató egységének parancsnokaként Ferdinand Ilunga Luyoyót felelősség terheli a 2016 szeptemberében Kinshasában alkalmazott aránytalan erőszakért és erőszakos elnyomásért.
                                 Ferdinand Ilunga Luyoyo 2017 júliusa óta a PNC intézmények és magas rangú tisztviselők védelméért felelős egységének parancsnoka. E szerepe miatt felelősség terheli a PNC által a közelmúltban elkövetett emberi jogi jogsértésekért.
                                 Következésképpen Ferdinand Ilunga Luyoyo olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.

                                 2016.12.12.

                                 4.

                                 Célestin Kanyama

                                             más néven: Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin; Esprit de mort.

                                             Születési ideje: 1960.10.4.

                                             Születési helye: Kananga (KDK).

                                             Állampolgársága: kongói demokratikus köztársasági.

                                             Útlevélszáma: OB0637580

                                             (érvényes 2014.5.20.-tól 2019.5.19.-ig).

                                             Schengeni vízumot kapott, amelynek száma: 011518403, kiállítási dátuma: 2016.7.2.

                                             Lakcíme: 56, avenue Usika, Kinshasa/Gombe, KDK.

                                             Neme: férfi

                                 A Kongói Nemzeti Rendőrség (PNC) biztosaként Célestin Kanyamát felelősség terheli a 2016 szeptemberében Kinshasában alkalmazott aránytalan erőszakért és erőszakos elnyomásért.
                                 Célestin Kanyamát 2017 júliusában a nemzeti rendőrség kiképző iskoláinak főigazgatójává nevezték ki. A PNC vezető tisztviselőjeként betöltött szerepe miatt felelősség terheli a PNC által a közelmúltban elkövetett emberi jogi jogsértésekért. Ilyen eset volt például az, amikor rendőrtisztek 2018 októberében újságírókat félemlítettek meg és megfosztották őket szabadságuktól azt követően, hogy cikksorozat jelent meg a rendőrkadétok ellátmányának hűtlen kezeléséről és Kanyama ezredesnek az ezen eseményekben betöltött szerepéről.
                                 Következésképpen Célestin Kanyama olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.

                                 2016.12.12.

                                 5.

                                 John Numbi

                                             más néven: John Numbi Banza Tambo; John Numbi Banza Ntambo; Tambo Numbi.

                                             Születési ideje: 1962.8.16.

                                             Születési helye: Jadotville-Likasi-Kolwezi (KDK).

                                             Állampolgársága: kongói demokratikus köztársasági.

                                             Lakcíme: 5, avenue Oranger, Kinshasa/Gombe, KDK.

                                             Neme: férfi

                                 John Numbi 2018 júliusa óta a Kongói Fegyveres Erők (FARDC) hadseregfelügyelője. E szerepe miatt felelősség terheli az FARDC által a közelmúltban elkövetett emberi jogi jogsértésekért, így például a 2019 júniusában és júliusában a közvetlen irányítása alatt álló FARDC-csapatok által illegális bányászatot folytató személyekkel szemben alkalmazott aránytalan erőszakért.
                                 Következésképpen John Numbi olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.

                                 2016.12.12.

                                 6.

                                 Delphin Kahimbi

                                             más néven: Delphin Kahimbi Kasagwe; Delphin Kayimbi Demba Kasangwe; Delphin Kahimbi Kasangwe; Delphin Kahimbi Demba Kasangwe; Delphin Kasagwe Kahimbi.

                                             Születési ideje: 1969.1.15. (vagy: 1969.7.15.).

                                             Születési helye: Kiniezire/Goma (KDK).

                                             Állampolgársága: kongói demokratikus köztársasági.

                                             Diplomata-útlevél száma: DB0006669 (érvényes 2013.11.13.-tól 2018.11.12.-ig).

                                             Lakcíme: 1, 14eme rue, Quartier Industriel, Linete, Kinshasa, KDK.

                                             Neme: férfi

                                 Delphin Kahimbi 2018 júliusa óta hírszerzésitörzsfőnök-helyettesi pozíciót tölt be az FARDC vezérkari főnökségén belül. E szerepe miatt felelősség terheli az FARDC által a közelmúltban elkövetett emberi jogi jogsértésekért.
                                 Következésképpen Delphin Kahimbi olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.

                                 2016.12.12.

                                 7.

                                 Evariste Boshab

                                             más néven: Evariste Boshab Mabub Ma Bileng

                                             Születési ideje: 1956.1.12.

                                             Születési helye: Tete Kalamba (KDK).

                                             Állampolgársága: kongói demokratikus köztársasági.

                                             Diplomata-útlevél száma: DP0000003 (érvényes 2015.12.21.-től 2020.12.20.-ig).

                                             Schengeni vízuma 2017.1.5.-én lejárt.

                                             Lakcíme: 3, avenue du Rail, Kinshasa/Gombe, KDK.

                                             Neme: férfi

                                 Miniszterelnök-helyettesként, valamint biztonsági és belügyminiszterként 2014 decemberétől 2016 decemberéig hivatalosan Evariste Boshab felelt a rendőrség és a biztonsági szolgálatok irányításáért, valamint a tartományi kormányzók munkájának koordinálásáért. E minőségében felelősség terhelte aktivisták és az ellenzék tagjainak letartóztatásáért, valamint aránytalan erőszak alkalmazásáért, többek között a 2016 szeptembere és decembere közötti kinshasai tüntetésekre válaszul, aminek következtében a biztonsági szolgálatok nagyszámú polgári személy halálát vagy sérülését okozták.
                                 Következésképpen Evariste Boshab olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                                 Evariste Boshab szintén szerepet játszott a Kasai régióban kialakult válság kihasználásában és elmélyítésében. Evariste Boshab továbbra is befolyással bír a régióban, különösen azóta, hogy 2019 márciusában Kasai szenátora lett.

                                 2017.5.29.

                                 8.

                                 Alex Kande Mupompa

                                             más néven: Alexandre Kande Mupomba; Kande-Mupompa.

                                             Születési ideje: 1950.9.23.

                                             Születési helye: Kananga (KDK).

                                             Állampolgársága: kongói demokratikus köztársasági és belga.

                                             KDK útlevelének száma: OP0024910 (érvényes 2016.3.21.-től 2021.3.20.-ig).

                                             Lakcímei: Messidorlaan 217/25, 1180 Uccle, Belgium

                                             1, avenue Bumba, Kinshasa/Ngaliema, KDK

                                             Neme: férfi

                                 Alex Kande Mupompát, aki 2017 októberéig Közép-Kasai kormányzója volt, felelősség terheli a biztonsági erők és a PNC által 2016 augusztusa óta Közép-Kasaiban alkalmazott aránytalan erőszakért, erőszakos elnyomásért és az általuk elkövetett törvénytelen kivégzésekért, így például a Dibaya területén 2017 februárjában elkövetett gyilkosságokért.
                                 Következésképpen Alex Kande Mupompa olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                                 Alex Kande Mupompa szintén szerepet játszott a Kasai régióban kialakult válság kihasználásában és elmélyítésében. 2019 októberéig a régió képviselője volt, és a régióban a Kasai tartományi kormány részét képező Congrès des alliés pour l’action au Congo (CAAC) révén továbbra is befolyással bír.

                                 2017.5.29.

                                 9.

                                 Jean-Claude Kazembe Musonda

                                             Születési ideje: 1963.5.17.

                                             Születési helye: Kashobwe (KDK).

                                             Állampolgársága: kongói demokratikus köztársasági.

                                             Lakcíme: 7891, avenue Lubembe, Quartier Lido, Lubumbashi, Haut-Katanga, KDK.

                                             Neme: férfi

                                 2017 áprilisáig Felső-Katanga kormányzójaként Jean-Claude Kazembe Musondát felelősség terhelte a biztonsági erők és a PNC által Felső-Katangában alkalmazott aránytalan erőszakért és erőszakos elnyomásért, így például a 2016. december 15. és 31. közötti időszakban, amikor is a biztonsági erők – és azok részeként a PNC rendőrei – által a lubumbashi tüntetésekre válaszul alkalmazott, halált okozó erőszak miatt 12 polgári személy életét vesztette, 64 polgári személy pedig megsebesült.
                                 Következésképpen Jean-Claude Kazembe Musonda olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                                 Jean-Claude Kazembe Musonda a CONAKAT párt vezetője, amely a Joseph Kabila korábbi elnök vezette koalíció tagja.

                                 2017.5.29.

                                 10.

                                 Éric Ruhorimbere

                                             más néven: Eric Ruhorimbere Ruhanga; Tango Two; Tango Deux.

                                             Születési ideje: 1969.7.16.

                                             Születési helye: Minembwe (KDK).

                                             Katonai személyazonosító igazolványának száma: 1-69-09-51400-64.

                                             Állampolgársága: kongói demokratikus köztársasági.

                                             KDK útlevelének száma: OB0814241.

                                             Lakcíme: Mbujimayi, Kasai Province, KDK.

                                             Neme: férfi

                                 A 21. katonai körzet parancsnokhelyetteseként Éric Ruhorimbere 2014 szeptembere és 2018 júliusa között felelős volt az FARDC-erők általi, mindenekelőtt a Nsapu milícia tagjai, valamint nők és gyermekek elleni aránytalan erőszak alkalmazásáért, illetve az ellenük elkövetett törvénytelen kivégzésekért.
                                 Éric Ruhorimbere 2018 júliusa óta az Egyenlítőtől északra fekvő műveleti körzet parancsnoka. E szerepe miatt felelősség terheli az FARDC által a közelmúltban elkövetett emberi jogi jogsértésekért.
                                 Következésképpen Éric Ruhorimbere olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.

                                 2017.5.29.

                                 11.

                                 Emmanuel Ramazani Shadari

                                             más néven: Emmanuel Ramazani Shadari Mulanda; Shadary.

                                             Születési ideje: 1960.11.29.

                                             Születési helye: Kasongo (KDK).

                                             Állampolgársága: kongói demokratikus köztársasági.

                                             Lakcíme: 28, avenue Ntela, Mont Ngafula, Kinshasa, KDK.

                                             Neme: férfi

                                 Miniszterelnök-helyettesként, valamint biztonsági és belügyminiszterként Ramanzani Shadari 2018 februárjáig hivatalosan felelt a rendőrség és a biztonsági szolgálatok irányításáért, valamint a tartományi kormányzók munkájának koordinálásáért. E minőségében felelősség terhelte aktivisták és az ellenzék tagjainak letartóztatásáért, valamint aránytalan erőszak alkalmazásáért, így például a közép-kongói Bundu Dia Kongo (BDK) mozgalom tagjaival szembeni erőszakos fellépésért, a kinshasai elnyomásért, amelyre 2017 januárjában és februárjában került sor, valamint a Kasai tartományokban alkalmazott aránytalan erőszakért és erőszakos elnyomásért.
                                 Következésképpen e minőségében Ramazani Shadari olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                                 Ramazani Shadari 2018 februárja óta a Parti du peuple pour la reconstruction et le développement (PPRD), azaz a Joseph Kabila korábbi elnök vezette koalíciót alkotó fő párt állandó titkára.

                                 2017.5.29.

                                 12.

                                 Kalev Mutondo

                                             más néven: Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.

                                             Születési ideje: 1957.3.3.

                                             Állampolgársága: kongói demokratikus köztársasági.

                                             Útlevélszám: DB0004470 (érvényes 2012.6.8.-tól 2017.6.7.-ig).

                                             Lakcíme: 24, avenue Ma Campagne, Kinshasa, KDK.

                                             Neme: férfi

                                 A Nemzeti Hírszerző Szolgálat (ANR) 2019 februárjáig hivatalban lévő vezetőjeként Kalev Mutondo részt vett az ellenzék tagjainak, civil társadalmi aktivistáknak és más személyeknek az önkényes letartóztatásában és fogva tartásában, valamint a velük szembeni rossz bánásmód alkalmazásában, illetve felelősség terheli őt ezekért a cselekményekért.
                                 Következésképpen Kalev Mutondo olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                                 Kalev Mutondo 2019 májusában nyilatkozatot írt alá, amelyben korábbi és jövőbeli lojalitásáról biztosította Joseph Kabilát, és biztonsági ügyekben továbbra is szorosan együttműködik vele.

                                 2017.5.29.

                           B.   Szervezetek
                     […]

               ”.